Col·loqui ASSTEC, Dones en la ciència: Realitats i perspectives
07 de febrer de 2019

El proper divendres 15 de febrer, i aprofitant l'exposició sobre les dones científiques que s'inaugurarà el dilluns 11, ASSTEC ha organitzat un col·loqui que porta per nom: "Dones en la ciència: realitat i perspectives". La cita serà al Saló de Plens del Castell a les 19:00 hores. L'entrada serà gratuïta.

Realitats fa referència a fets establerts, a dinàmiques que es prenen com veritats invariables i situacions que es consideren inalterables. Perspectives, per el contrari, convida a somiar, a fomentar el canvi i a treballar per tal de construir realitats alternatives. Realitats són pensar que la igualtat de gènere ja existeix, negar que a dia de hui les dones encara pateixen discriminació i no ser conscients que la societat reflecteix una clara tendència on les dones queden relegades a un segon pla. Perspectives són adonar-se que la igualtat de gènere no és una realitat, assumir que més aviat estem a l’inici i promoure activitats destinades a visibilitzar el paper que les dones exerceixen en la societat.